section_heading: Kritike
paragraph_text: Godišnja publikacija Leonarda Maltina "TV Movies" daje filmu ocjenu BOMB, opisujući ga kao "turobnog, najblaže rečeno". Kritičar Roger Ebert je dao filmu 1.5 od 4 zvjezdice,<ref>Ebert, R., Constantine, Chicago Sun-Times, 18. veljače 2005. prigovorivši prikazu pakla ("postnuklearni Los Angeles koji su stvorili mamurni animatori"), premisi samog filma ("Mislili biste da bi Bog mogao biti klub New England Patriots ovog natjecanja, ali očito postoji šansa da bi Sotona mogao pobijediti."), rupama u zapletu, proturječnostima, te općenito akciji prikazanoj u filmu. Nije posebno kritizirao glumu u filmu, samo ju je spomenuo: "Reeves je namjerno turoban u filmu, što pristaje onome koji je vidio pakao, hodao među poludemonima, i umire. On nastavlja pušiti."